
Tisztelt Képviselő-testület!


A Herend Város Polgárőr és Önkéntes Tűzoltó Egyesület azzal a kérelemmel fordult a Képviselő-testülethez, hogy az egyesült két irányú tevékenysége végzéséhez (polgárőr és tűzoltó), illetve a műszaki mentő feladatok ellátásához 400.000 Ft támogatást biztosítani szíveskedjen. 

Ezeknek a feladatoknak az ellátásához eszköz jellegű financiális források adódnak, de a működési célú támogatásra jelenleg pályázati források nem állnak rendelkezésre. Az egyesület zavartalan működéséhez szükségük lenne a fenti összeg megítélésére. 

Kérem a Tisztelt Képviselő-testületet az előterjesztés megtárgyalására és a határozati javaslat elfogadására. 

	
Határozati javaslat
Herend Város Önkormányzata Képviselő-testülete az államháztartáson kívüli források átadásáról és átvételéről szóló 1/2014. (II.14.) önkormányzati rendelete alapján, a Herend Város Polgárőr és Önkéntes Tűzoltó Egyesület (8440 Herend, Kossuth u. 105.) 2022. évi működéséhez, 400.000 Ft összegű támogatást állapít meg. 
A Képviselő-testület felhatalmazza a polgármestert a támogatási szerződés aláírására, továbbá a vonatkozó pénzügyi kötelezettségvállalásra. 
Felelős: Jánszky Lajos László polgármester 
Hivatali felelős: Dr. Czili Ernő aljegyző  
                           Henger Zsuzsanna gazdasági vezető 
Határidő: Azonnal  


Herend, 2022. február 2. 

Tisztelettel:

Jánszky Lajos László
      polgármester

